શાહરુખ પાસે છૂટક ઢીંકાપાટુ સિવાય, કાજોલ પાસે દુપટ્ટો લહેરાવવા સિવાય અને વરુણ ધવન પાસે કાલું-કાલું બોલવા સિવાય ખાસ કશું કામ રહ્યું નથી એટલે રોહિતે ટાઇમપાસ કરવાનું કામ અગેઇન કૉમેડિયનોને સોંપી દીધું છે. ફિલ્મનો સારો એવો ટાઇમ કૉમેડિયનો જ પાસ કરે છે. આમ તો સાજિદ-ફરહાદે લખેલા ‘નીચે સે બ્લૅકબેરી ઉપર સે બપ્પી લહેરી‘ જેવા ડાયલૉગ હોય એટલે સેન્સિબલ કૉમેડીના ગ્રાહકો દૂર જ રહે, પરંતુ આ ફૂવડ કૉમેડી પણ ઘણે ઠેકાણે હસાવી દે છે એટલું ખરું.